गृह मंत्रालय ने बयान में कहा कि रिजीजू ने बैठक में भारत में वांछित नीरव मोदी, शराब व्यवसायी विजय माल्या जैसे भगोड़ों के मुद्दे को उठाते हुए कहा कि ब्रिटेन को अन्य देश में वांछित अपराधियों के लिये सुरक्षित पनाहगाह नहीं समझा जाना चाहिए। गृह राज्यमंत्री ने विलिम्स से कहा कि भारत अदालतों का सम्मान करता है और वांछित लोगों को वापस लाने के लिये ब्रिटेन में कानूनी प्रक्रियाओं का पालन करेगा बयान के अनुसार जेलों की स्थिति के मुद्दे पर ब्रिटेन की आशंका दूर करते हुए रिजीजू ने कहा कि भारतीय जेलों में मानवाधिकारों के उल्लंघन को लेकर पर्याप्त सुरक्षात्मक उपाय किये गये हैं।